Tulin tööle. Uksest välja, paarkümmend sammu mindud, kui äkki maandus mu kõrval linnu väljaheitelärakas. Selline valge. Tegi spetsiifilist "lirts!"  heli ja puha. Ei suudagi siiani otsustada, kas vedas või vuhises õnn napilt mööda. Kust üldse tuleb veendumus, et kui sa mingi lendava olevuse junniga pihta saad, siis peaks sul hullult vedama? Et kui juba, siis roniks kuhugi mere äärde, kajakate pesitsuspaika ja röögataks. Õnne peaks tulema lademetes. Peale seda siis läheks (peale silmnäo puhtamaks kraapimist) ja ostaks särava naeratuse saatel lotopileti. Olgu, saab aru, et asi peab olema juhuslik, seega see variant ei töötaks.